Mestarien liigan loppuottelu 2016

Mestarien liigan loppuottelu 2016 oli pelattavan kauden 2015–2016 Mestarien liigan viimeinen ottelu, joka oli järjestykseltään Mestarien liigan 24. kausi ja Euroopan parhaiden joukkueiden kesken pelattavan jalkapallocupin 61. kausi. Loppuottelu pelattiin 28. toukokuuta 2016 San Sirolla Milanossa, Italiassa,Milan to host 2016 UEFA Champions League final UEFA. Viitattu 7.5.2016.  joka käydään espanjalaisseurojen Real Madridin ja Atlético Madridin välillä. Madridilaisseurat kohtasivat loppuottelussa toisensa myös kaksi vuotta sitten 2014, jossa Real Madrid oli parempi numeroin 4–1 ja varmasti näin seurahistoriansa 10. turnausvoiton.Madrid finally fulfil Décima dream UEFA. Viitattu 7.5.2016. 

Real Madrid voitti loppuottelun rangaistuslaukauskilpailun jälkeen maalein 5–3, kun ottelun varsinainen peliaika oli päättynyt tasatilanteeseen 1–1, vuoden 2014 loppuottelun tavoin. Ottelun ensimmäisellä puoliajalla Sergio Ramos vei Real Madridin johtoasemaan, jossa tilanteessa joukkueet siirtyivät myös viettämään taukoa. Ottelun toisella puoliajalla Atlético Madridin Yannick Ferreira Carrasco toi joukkueensa tasoihin. Jatkoaika oli maaliton ja ottelu eteni rangaistuslaukauskilpailuun, jonka ratkaisi Cristiano Ronaldo onnistuttuaan Real Madridin viimeisenä laukojana. Voitolla Real Madrid varmisti seurahistoriansa 11 (la Undécima) turnausvoittonsa.

Ottelun voittaja Real Madrid etenee vuoden 2016 UEFA Super Cupiin, jossa se kohtaa hallitsevan Eurooppa-liigan kauden 2015–2016 voittajan Sevillan, sekä myös vuoden 2016 seurajoukkueiden MM-kilpailuihin, jossa se aloittaa pelaamisen turnauksen välieristä.

 Tapahtumapaikka 
San Siro, josta käytetään virallisesti nimeä Stadio Giuseppe Meazza, valittiin loppuottelun tapahtumapaikaksi UEFA:n järjestelykomitean pitämässä kokouksessa 18. syyskuuta 2014 Nyonissa Sveitsissä. Loppuottelu järjestetään stadionilla neljättä kertaa sen historian aikana, aikaisemmat kerrat ovat vuosilta 1965, 1970 ja 2001.

San Siro valmistui vuonna 1925 ja se otettiin ensi kertaa käyttöön vuonna 1926 paikallisseura Milanin kotikenttänä. Vuonna 1935 stadion myytiin Milanon kaupungille ja 12 vuotta myöhemmin, vuonna 1947, myös kaupungin toinen jalkapalloseura Internazionale siirtyi pelaamaan stadionille. Tämän jälkeen stadion on jaettu näiden kahden seuran kesken, jolla muun muassa Internazionale pääsi juhlimaan Euroopan cupin voittoa vuonna 1965. Stadion on isännöinnyt jalkapallon arvokisoja kolmeen otteeseen vuoden 1934 MM-kilpailut, vuoden 1980 EM-kilpailut ja vuoden 1990 MM-kilpailut. Stadionin nykyinen kapasiteetti on 80 018, mutta UEFA:n alaisissa tapahtumissa se laskee hieman alle 80 000.

Vuoden 2016 loppuottelu San Sirolla pelattiin ensimmäistä kertaa tilanteessa, jossa kumpikaan milanolaisseuroista Milan sekä Internazionale eivät voineet voittaa kyseistä kilpailua, sillä molemmat joukkueet jäivät Serie A:n kaudella 2014–2015 Mestarien liigaan oikeuttavien paikkojen ulkopuolelle.

 Taustaa 
Loppuottelu pelattiin kuudetta kertaa kilpailun historiassa kahden samasta maasta kotoisin olevan joukkueen välillä ja kolmatta kertaa kahden espanjalaisjoukkueen kesken. Ottelu oli vuonna 2014 pelatun loppuottelun uusinta, jossa kohtasivat samaiset madridilaisseurat ja myös toinen kerta kilpailun historiassa, kun kaksi samasta kaupungista kotoisin olevaa joukkuetta kohtasivat loppuottelussa.Second time round: European Cup final rematches UEFA. Viitattu 21.5.2016.  Madridilaisseurojen välienselvittelyn myötä varmistui, että Madridista tuli menestynein kaupunki kilpailun historiassa yhteensä 11:llä turnausvoitolla ja 17:llä loppuotteluesiintymisellä sekä kaiken kaikkiaan 16:lla UEFA:n alaisen kilpailun voitolla. Aikaisempaa ennätystä piti halussaan loppuottelua isännöivä Milano, josta kotoisin olevat seurat ovat voittaneet kilpailun yhteensä 10 kertaa ja saavuttaneet 16 loppuottelupaikkaa sekä kaiken kaikkiaan 15 UEFA:n alaisen kilpailun voittoa.Madrid to supplant Milan as top footballing city UEFA. Viitattu 21.5.2016. 

Real Madrid selvitti tiensä loppuotteluun historiallisen 14:nnen kerran, kaatamalla englantilaisseura Manchester Cityn yhteismaalein 1–0, ja tavoitteli näin ennätyksellistä seurahistoriansa 11:ttä (la Undécima) turnausvoittoa.Madrid edge past City to reach final UEFA. Viitattu 21.5.2016.  Seuran aikaisemmat loppuotteluesiintymiset ovat voitollisilta vuosilta 1956, 1957, 1958, 1959, 1960, 1966, 1998, 2000, 2002 ja 2014 sekä tappiollisilta 1962, 1964 ja 1981. Kaikki UEFA:n alaiset kilpailut mukaan lukien, loppuottelu on järjestykseltään seuran historian 18. (14 Euroopan cupin/Mestarien liigan, kaksi (2) Cup-voittajien cupin ja kaksi (2) UEFA Cupin loppuottelua). Joukkueen päävalmentajana toimineesta Zinédine Zidanesta, joka ratkaisi maalillaan vuonna 2002 pelatun loppuottelun, tuli Real Madridin voiton myötä seitsemäs henkilö, joka on voittanut kilpailun sekä pelaajana että valmentajana. Aikaisemmin tähän ovat pystyneet Miguel Muñoz, Giovanni Trapattoni, Johan Cruyff, Carlo Ancelotti, Frank Rijkaard ja Pep Guardiola.

Atlético Madridille loppuottelu oli seuran historian kolmas, jonka se saavutti kaatamalla välierissä saksalaisen Bayern Münchenin yhteismaalein 2–2 vierasmaalisäännön turvin.Determined Atlético hold firm to oust Bayern UEFA. Viitattu 21.5.2016.  Seuran aikaisemmin pelaamat kaksi (2) loppuottelua vuosina 1974 ja 2014, päättyivät molemmat tappioihin Bayern Münchenille että Real Madridille. Atlético Madrid on pelannut historiansa aikana myös kolme (3) kertaa Cup-voittajien cupissa, voittaen niistä vuonna 1962 ja häviten vuosina 1963 ja 1986, sekä kaksi (2) kertaa Eurooppa-liigan loppuottelussa vuosina 2010 ja 2012 voittaen niistä molemmat. Joukkueen päävalmentaja Diego Simeonella oli mahdollisuus tulla kilpailun historian kolmanneksi ei-eurooppalaiseksi valmentajaksi, yhdessä maanmiestensä Luis Carniglian ja Helenio Herreran kanssa, joka on voittanut Euroopan cupin tai nykyisellä nimellään kulkevan Mestarien liigan. Mikäli Atlético olisi voittanut Mestarien liigan, se olisi liittynyt neljän muun seuran joukkoon Juventus, Ajax, Bayern München ja Chelsea, jotka ovat voittaneet kaikki kolme UEFA:n alaisuudessa järjestettyä pääkilpailua.

Vuoden 2014 loppuottelun ohella, jonka Real Madrid vei nimiinsä numeroin 4–1 jatkoajan jälkeen, madridilaisseurojen välinen yhteenotto on nähty aikaisemmin vain kahdesti turnauksen historiassa. Ensimmäinen tapahtui kaudella 1958–1959, kun seurat kohtasivat välierävaiheessa, jossa Real Madrid voitti järjestetyn uusintaottelun Atlético Madridia vastaan numeroin 2–1, kun kaksiosainen ottelupari oli tätä ennen päättynyt tasalukemiin yhteismaalein 2–2.Fancy meeting you here: Europe's local derbies UEFA. Viitattu 21.5.2016.  Toisen kerran joukkueet kohtasivat kauden 2014–2015 puolivälierävaiheessa, josta Real Madrid selvitti tiensä jatkoon yhteismaalein 1–0.Real Madrid v Atlético in European competition UEFA. Viitattu 21.5.2016. 

 Joukkueiden tie loppuotteluun 

Huomio: Kaikissa tuloksissa on ilmoitettu loppuotteluun selvinneen joukkueen maalimäärä ensin.
 Real MadridKierros Atlético MadridVastustajaTulosLohkovaiheVastustajaTulos Šah’tar Donetsk4–0 (K)Ottelupäivä 1 Galatasaray2–0 (V) Malmö2–0 (V)Ottelupäivä 2 Benfica1–2 (K) Paris Saint-Germain0–0 (V)Ottelupäivä 3 Astana4–0 (K) Paris Saint-Germain1–0 (K)Ottelupäivä 4 Astana0–0 (V) Šah’tar Donetsk4–3 (V)Ottelupäivä 5 Galatasaray2–0 (K) Malmö8–0 (K)Ottelupäivä 6 Benfica2–1 (V)Lohko A:n voittaja
 Joukkue P O V T H TM PM ME  Real Madrid 16 6 5 1 0 19 3 +16  Paris Saint-Germain 13 6 4 1 1 12 1 +11  FK Šah’tar Donetsk 3 6 1 0 5 7 14 –7  Malmö FF 3 6 1 0 5 1 21 –20TaulukkoLohko C:n voittaja
 Joukkue P O V T H TM PM ME  Club Atlético de Madrid 13 6 4 1 1 11 3 +8  SL Benfica 10 6 3 1 2 10 8 +2  Galatasaray SK 5 6 1 2 3 6 10 –4  FK Astana 4 6 0 4 2 5 11 –6VastustajaYht.1. osa2. osaPudotuspelitVastustajaYht.1. osa2. osa Roma4–02–0 (V)2–0 (K)Neljännesvälierät PSV Eindhoven0–0 (8–7 rp.)0–0 (V)0–0 (ja.) (K) Wolfsburg3–20–2 (V)3–0 (K)Puolivälierät Barcelona3–21–2 (V)2–0 (K) Manchester City1–00–0 (V)1–0 (K)Välierät Bayern München2–2 (vm.)1–0 (K)1–2 (V)

 Järjestelyt 
Lähettiläät
Loppuottelun lähettiläinä toimivat argentiinalainen entinen maajoukkuepelaaja Javier Zanetti, joka pääsi itse juhlimaan kyseisen kilpailun voittoa Internazionalessa vuonna 2010 ottelussa saksalaista Bayern Münchenia vastaan, sekä italialainen entinen maajoukkuekapteeni Paolo Maldini, joka voitti kilpailun viisi kertaa Milanin paidassa.Final ambassadors: Zanetti v Maldini quiz UEFA. Viitattu 7.5.2016. 

Logo
UEFA julkaisi loppuottelun ulkoasun 27. elokuuta 2015, jolloin suoritettiin myös turnauksen lohkoarvonnat. Logossa on käytetty taustana Milanossa sijaitsevaa Galleria Vittorio Emanuele II -rakennelmaa.2016 UEFA Champions League final identity issued UEFA. Viitattu 7.5.2016. 

Lipunmyynti
Kansainvälinen lipunmyynti suurelle yleisölle oli avoinna 1.–14. maaliskuuta 2016. Lippuja myytiin neljässä eri hintakategoriassa: €440, €320, €160 ja €70.2016 UEFA Champions League final ticket sales launch  UEFA. Viitattu 21.5.2016. 

Avajaisseremonia
Yhdysvaltalainen laulaja Alicia Keys esiintyi loppuottelun avajaisseremoniassa, jossa järjestettiin ensimmäistä kertaa live-musiikkiesitys.Alicia Keys to perform at UEFA Champions League final  UEFA. Viitattu 21.5.2016. 

 Ottelu 
Tuomaristo
10. toukokuuta 2016 ottelun erotuomariksi valittiin englantilainen Mark Clattenburg.Clattenburg to referee Champions League final UEFA. Viitattu 11.5.2016. 

Maaliviivateknologia
Loppuottelussa käytettiin hyödyksi Hawk-Eye maaliviivateknologiaa. Teknologian käyttöönotosta ensimmäistä kertaa turnauksen historiassa, päätettiin UEFA:n järjestelykomitean kokouksessa tammikuussa 2016.Goalline technology to be used in Champions League final BBC Sport. Viitattu 15.6.2016. 

Yhteenveto
Loppuottelun ensimmäiset minuutit menivät vahvasti Real Madridin hallinnassa, kun joukkue loi ensimmäisen vaarallisen maalintekotilanteessa jo 6. peliminuutilla Gareth Balen antamasta sivuvapaapotkusta, jossa Casemiro pääsi vapaasti ohjaamaan palloa maaliin. Atlético Madridin maalivahti Jan Oblak piti kuitenkin numerot vielä tasalukemissa loistavalla jalkatorjunnallaan. Viisi minuuttia myöhemmin Dani Carvajal sai ottelun ensimmäisen varoituksen rikottuaan Antoine Griezmannia myöhästyneellä taklauksella. Ensimmäisen puoliajan 15. peliminuutilla valkopaitojen keskikenttäpelaaja Toni Kroos lähetti vapaapotkun rangaistusalueelle, josta Bale jatkoi pallon päällään Sergio Ramosille, joka onnistui jatkamaan sen maalin perukoille.Real Madrid beat Atletico on penalties to win Champions League ESPN. Viitattu 15.6.2016.  Maalin syntyminen aiheutti lievää protestointia, kun uusintakuvat osoittivat Ramosin lähteneen tilanteeseen paitsioasemasta.Was Sergio Ramos offside when scoring Real Madrid’s opening Champions League final goal? Metro. Viitattu 15.6.2016. 

Toisen puoliajan alussa Atlético Madrid pääsi yrittämään tasoistusosumaa rangaistuspotkusta, kun Pepe rikkoi Fernando Torresia rangaistusalueella. Real-vahti Keylor Navas sai tilanteesta varoituksen viivyteltyään rangaistuspotkun antamista. Griezmann asettui laukomaan rangaistuspotkua, jossa hän kuitenkin epäonnistui, lauottuaan pallon ylärimaan. Ottelun 79. peliminuutilla vaihtomies Yannick Carrasco toi Juanfranin keskityksestä joukkueensa tasatilanteeseen 1–1, pitkään jatkuneen takaa-ajon jälkeen. Ottelun varsinainen peliaika päättyi myös 1–1 lukemiin, samoin kuin kaksi vuotta aikaisemmin pelattu loppuottelu seurojen välillä.Real Madrid v Atlético Madrid: Champions League final – as it happened Guardian. Viitattu 15.6.2016.  Maalittoman 30. minuutin jatkoajan jälkeen, seurasi rangaistuspotkukilpailu. Atlético Madridin neljäntenä laukojana toiminut Juanfran epäonnistui yrityksessään, joka antoi Real Madridin viimeisenä laukojana toimineelle Cristiano Ronaldolle mahdollisuuden ratkaista ottelu. Ronaldo onnistui maalinteossa ja madridilaisseura voitti historiallisen 11. mestaruutensa.Real Madrid beat Atletico Madrid on penalties BBC Sport. Viitattu 15.6.2016. 

Tiedot
Loppuottelussa kotijoukkueen paikalla pelaava joukkue arvottiin välieräarvontojen yhteydessä, joka suoritettiin 15. huhtikuuta 2016 UEFA:n pääkonttorissa Nyonissa, Sveitsissä.Draws — Semi-finals UEFA. Viitattu 8.5.2016. 

 GK 1  Keylor Navas  RB 15 Dani Carvajal    CB 4  Sergio Ramos (c)  CB 3  Pepe  LB 12 MarceloDM 14 Casemiro  RM 19 Luka ModrićLM 8  Toni Kroos   RF 11 Gareth BaleCF 9  Karim Benzema   LF 7  Cristiano RonaldoVaihtomiehet:GK 13 Kiko CasillaDF 6  NachoDF 23 Danilo    MF 10 James RodríguezMF 18 Lucas Vázquez   MF 22 Isco   FW 20 JeséPäävalmentaja: Zinédine Zidane300px GK 13 Jan OblakRB 20 JuanfranCB 15 Stefan SavićCB 2  Diego GodínLB 3  Filipe Luís   RM 17 Saúl ÑíguezCM 14 Gabi (c)  CM 12 Augusto Fernández   LM 6  Koke   SS 7  Antoine GriezmannCF 9  Fernando Torres  Vaihtomiehet:GK 1  Miguel Àngel MoyàDF 19 Lucas Hernández   DF 24 José María GiménezMF 5  TiagoMF 21 Yannick Ferreira Carrasco   MF 22 Thomas Partey   FW 16 Ángel CorreaPäävalmentaja: Diego Simeone

UEFA:n ottelun paras pelaaja:
Sergio Ramos (Real Madrid)
Avustavat erotuomarit:
Simon Beck (Englanti)
Jake Collin (Englanti)
Neljäs erotuomari:
Viktor Kassai (Unkari)
Lisätuomarit:
Anthony Taylor (Englanti)
Andre Marriner (Englanti)SäännötRegulations of the UEFA Champions League 2015/16 Season UEFA. Viitattu 22.5.2016. 
 90 minuuttia.
 30 minuutin jatkoaika tarpeen vaatiessa.
 Rangaistuspotkukilpailu mikäli tilanne on edelleen tasan.
 Seitsemän vaihtopelaajaa.
 Enintään kolme pelaajavaihtoa.

Tilastot
+Ensimmäinen puoliaikaTeam statistics UEFA. Viitattu 29.5.2016. Tilastot Real Madrid Atlético MadridMaalit10Maalintekoyritykset55Laukaukset kohti maalia23Torjunnat31Pallonhallinta48%52%Kulmapotkut11Virheet66Paitsiot01Keltaiset kortit10Punaiset kortit00+Toinen puoliaikaTilastot Real Madrid Atlético MadridMaalit01Maalintekoyritykset910Laukaukset kohti maalia41Torjunnat04Pallonhallinta45%55%Kulmapotkut31Virheet87Paitsiot01Keltaiset kortit32Punaiset kortit00+JatkoaikaTilastot Real Madrid Atlético MadridMaalit00Maalintekoyritykset113Laukaukset kohti maalia20Torjunnat02Pallonhallinta44%56%Kulmapotkut34Virheet43Paitsiot00Keltaiset kortit20Punaiset kortit00+KokonaisuusTilastot Real Madrid Atlético MadridMaalit11Maalintekoyritykset2518Laukaukset kohti maalia84Torjunnat37Pallonhallinta46%54%Kulmapotkut76Virheet1816Paitsiot02Keltaiset kortit62Punaiset kortit00

 Katso myös 

 UEFA Super Cup 2016

 Lähteet 

 Aiheesta muualla 

 UEFA Champions Leaguen virallinen sivusto 

Luokka:Jalkapallosarjojen kausi 2015–2016/2016
Luokka:Mestarien liigan loppuottelut